

ที่ มท ๐๘๑๐.๔/ว 322 กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มีนาคม ๒๕68

เรื่อง การแจ้งความประสงค์ติดตั้งตู้น้ำดื่มสะอาดของเทศบาล และการขอรับสนับสนุนงบประมาณรายจ่าย
 ประจำปีงบประมาณ พ.ศ. 2568 รายการเพิ่มเติมประสิทธิภาพระบบประปา “ติดตั้งตู้น้ำดื่มสะอาด”
 ขององค์การบริหารส่วนตำบล (รอบที่ 2)

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.4/ว 471

ลงวันที่ 31 มกราคม 2568

 ตามที่ กรมส่งเสริมการปกครองท้องถิ่นขอความร่วมมือจังหวัดดำเนินการขับเคลื่อนให้เทศบาลและองค์การบริหารส่วนตำบลติดตั้งตู้น้ำดื่มสะอาดให้ครอบคลุมในพื้นที่จังหวัดตามเป้าหมายกำหนด
กรณีมีความประสงค์ติดตั้งตู้น้ำดื่มสะอาดแต่ไม่มีงบประมาณดำเนินการจากแหล่งงบประมาณใด ๆ
กรณีเทศบาลให้จัดทำแบบรายงานความประสงค์ติดตั้งตู้น้ำดื่มสะอาดของเทศบาล กรณีองค์การบริหารส่วนตำบลให้จัดทำแบบคำขอรับการสนับสนุนงบประมาณ รายการเพิ่มประสิทธิภาพระบบประปา
“ติดตั้งตู้น้ำดื่มสะอาด” และให้จังหวัดรวบรวมข้อมูลดังกล่าวส่งให้กรมส่งเสริมการปกครองท้องถิ่น
ความละเอียดแจ้งแล้ว นั้น

กรมส่งเสริมการปกครองท้องถิ่นขอเรียนว่า เนื่องจากมีหลายจังหวัดประสานขอส่งข้อมูลเพิ่มเติม และบางจังหวัดเทศบาลและองค์การบริหารส่วนตำบลอยู่ระหว่างจัดทำแบบรายงานความประสงค์ติดตั้ง
ตู้น้ำดื่มสะอาดฯ และแบบคำขอรับการสนับสนุนงบประมาณฯ ดังนั้น เพื่อให้การขับเคลื่อนน้ำดื่มสะอาด
บริการประชาชนเป็นไปตามวัตถุประสงค์ จึงขอความร่วมมือจังหวัดดำเนินการ ดังนี้

1. แจ้งเทศบาล และองค์การบริหารส่วนตำบลที่มีความประสงค์ติดตั้งตู้น้ำดื่มสะอาด
แต่ไม่มีงบประมาณดำเนินการจากแหล่งงบประมาณใด ๆ ให้ดำเนินการ ดังนี้

(1) กรณีเทศบาล ให้จัดทำข้อมูลประกอบด้วย ประเภทตู้น้ำดื่มสะอาด พื้นที่ดำเนินการ งบประมาณ ประชาชนที่ได้รับประโยชน์ ฯลฯ ให้กรมส่งเสริมการปกครองท้องถิ่นทราบ

(2) กรณีองค์การบริหารส่วนตำบล ให้จัดทำคำขอรับการสนับสนุนงบประมาณ รายการเพิ่มประสิทธิภาพระบบประปา “ติดตั้งตู้น้ำดื่มสะอาด” ตามแบบคำขอรับสนับสนุนงบประมาณ รายจ่ายประจำปีงบประมาณ พ.ศ. 2568 รายการเพิ่มเติมประสิทธิภาพระบบประปา “ติดตั้งตู้น้ำดื่มสะอาด” ขององค์การ
บริหารส่วนตำบล

2. จังหวัดรวบรวมแบบรายงานความประสงค์ติดตั้งตู้น้ำดื่มสะอาดของเทศบาล และเอกสารคำขอรับการสนับสนุนงบประมาณ จัดทำแบบสรุปขอรับการสนับสนุนงบประมาณรายจ่ายประจำปีงบประมาณ พ.ศ. 2568 รายการเพิ่มประสิทธิภาพระบบประปา “ติดตั้งตู้น้ำดื่มสะอาด” เป็นภาพรวมของจังหวัด
ในรูปแบบเอกสารและไฟล์ (Excel) จัดเรียงตามลำดับอำเภอและองค์การบริหารส่วนตำบล ส่งให้กรมส่งเสริมการปกครองท้องถิ่นทางไปรษณีย์อิเล็กทรอนิกส์ drinking0810.4@gmail.com ภายในวันที่ 31 มีนาคม 2568

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

 ร.อสถ. ......................................

 ผอ.กพส. ...................................

 ผอ.กง.พค. .................................

 อภิวิชญ์ หน.กง. .........................

 มุดดัซซีร จนท. ...........................

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร ๐-๒๒๔๑-๙๐๐๐ ต่อ ๔๑๑6

ไปรษณีย์อิเล็กทรอนิกส์ saraban@dla.go.th